મરજી મુજબ ફેરફાર કરી શકાય એવી અનેક આકૃતિઓના સમુહ જેવું સ્માર્ટઆર્ટ પાવરપૉઇન્ટ, વર્ડ, એક્સેલ અને આઉટલુકમાં રિબનની ઇન્સર્ટ ટેબની નીચે જોવા મળે છે. હાલના તબક્કે લિસ્ટ, પ્રોસેસ, સાયકલ અને હાયરારકી જેવા અલગઅલગ વિભાગો અંતર્ગત 115 જેટલી સ્માર્ટઆર્ટ આકૃતિઓના ટેમ્પલેટ આવરી લેવામાં આવ્યા છે. જ્યારે સ્માર્ટઆર્ટ ઉમેરવામાં આવે છે ત્યારે એની પાસે દેખાતું" ટેક્સ્ટ પેન " વપરાશકર્તાને શરૂઆતના તબક્કામાં એનો ઉપયોગ કઈ રીતે કરવો એનું માર્ગદર્શન આપે છે. દરેક સ્માર્ટઆર્ટ આકૃતિ એની ડિઝાઇન પ્રમાણે માહિતીના કદનું આકલન કરીને આપમેળે એને અનુરૂપ થવા પોતાના આકારમાં ફેરફાર કરે છે. સ્માર્ટઆર્ટમાં દરેક આકૃતિ માટે ક્વિક સ્ટાઇલનો વિકલ્પ છે જેની મદદથી દરેક આકૃતિને ત્રિપરિમાણીય અસર આપી શકાય છે અને માહિતીને અલગઅલગ આકાર અને વર્ડઆર્ટ સ્ટાઇલમાં ગોઠવી શકાય છે. આ સિવાય વધારાનો ફાયદો એ છે કે સ્માર્ટઆર્ટ આકૃતિઓ દસ્તાવેજને અનુરૂપ થવા માટે એના કલર, અક્ષરશૈલી તેમજ અસરોમાં પણ બદલાવ લાવી શકે છે.

ગ્રુવ
વધારાની નોંધ
રિબન
સ્માર્ટઆર્ટ